UTP ต้นทุนการผลิตสูง ฉุดกำไร Q3/58 ลดลง 21%
UTP ต้นทุนการผลิตสูง ฉุดกำไร Q3/58 ลดลง 21% มาที่ 40.35 ลบ. จากปีก่อนมีกำไร 50.85 ลบ. ขณะที่ช่วง 9 เดือนแรกมีกำไร 123.18 ลบ. ลดลง 32% จากปีก่อนมีกำไร 181.68 ลบ.
11 พ.ย. 2558

บริษัท ยูไนเต็ด เปเปอร์ จำกัด (มหาชน) หรือ UTP รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 40.35 ล้านบาท หรือมีกำไรสุทธิ 0.06 บาทต่อหุ้น ลดลง 21% จากช่วงเดียวกันของปีก่อนที่มีกำไรสุทธิ 50.85 ล้านบาท หรือมีกำไรสุทธิ0.08 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 123.18 ล้านบาท หรือ 0.19 บาทต่อหุ้น ลดลง 32% จากช่วงเดียวกันของปีก่อนที่มีกำไรสุทธิ 181.68 ล้านบาท หรือ 0.28 บาทต่อหุ้น
ทั้งนี้ผลการดำเนินงานดังกล่าวที่ลดลง เนื่องจากต้นทุนการผลิตสูงขึ้นเป็นผลมาจากอัตราแลกเปลี่ยนที่ผันผวนทำให้ราคาเยื่อและเศษกระดาษนำเข้าราคาสูงขึ้นกว่าช่วงเดียวกันของปีก่อน 